

**โครงการบรรยายธรรมและบำเพ็ญกุศลเพื่อถวายเป็นพระราชกุศลฯ**

วันพฤหัสบดีที่ ๘ พฤษภาคม ๒๕๕๗ เวลา ๐๙.๐๐ น. ณ ห้องสารนิเทศ อาคารรัฐสภา ๑ สำนักงานเลขาธิการสภาผู้แทนราษฎร โดยสำนักพัฒนาบุคลากร จัดโครงการบรรยายธรรมและบำเพ็ญกุศลเพื่อถวายเป็นพระราชกุศลแด่พระบาทสมเด็จพระเจ้าอยู่หัว สมเด็จ พระนางเจ้าสิริกิติ์ พระบรมราชินีนาถ และสมเด็จพระบรมโอรสาธิราชฯ สยามมกุฎราชกุมาร เนื่องในวันวิสาขบูชา ซึ่งจะจัดการบรรยายธรรม เรื่อง การอยู่ร่วมกันในสังคมอย่างมีความสุข ตามแนวทางของพระพุทธศาสนา โดย พระเทพวิสุทธิกวี วัดราชาธิวาสวิหาร

โครงการบรรยายธรรมและบำเพ็ญกุศลเพื่อถวายเป็นพระราชกุศลฯ นี้ มีวัตถุประสงค์เพื่อให้ข้าราชการ พนักงานราชการ และลูกจ้างของสำนักงานเลขาธิการสภาผู้แทนราษฎร ได้เพิ่มพูนความรู้ความเข้าใจเกี่ยวกับธรรมคำสั่งสอนของพระพุทธเจ้า เพื่อเป็นการจรรโลงและรักษาไว้ซึ่งประเพณีวัฒนธรรมของไทยที่ได้ประพฤติปฏิบัติสืบต่อกันมา รวมทั้งปลูกฝังคุณธรรม จริยธรรม ให้เกิดขึ้นแก่ข้าราชการ พนักงานราชการ และลูกจ้างของสำนักงานเลขาธิการสภาผู้แทนราษฎร เพื่อนำมาประพฤติปฏิบัติให้เกิดประโยชน์สุขในชีวิตและการปฏิบัติงาน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*